《送友人游金陵》
宋代·潘柽

酒尽谭余意转新，北风一舸下寒津。
遥知白下登楼处，正欠黄寒着句人。
往事省来多岁月，旧游疎似晓星辰。
半山斜日荒凉寺，更有残碑待拂尘。

作者简介：潘柽，字德久，号转庵，永嘉（今浙江温州）人。以父荫选武职。后召试，为阁门舍人，授福建兵马钤辖。柽以能诗称，与陆游、姜夔等多有交往，叶适谓永嘉四灵之徒，凡言诗者皆本德久（《瀛奎律髓》卷三）。有《转庵集》，已佚。今《两宋名贤小集》中存其诗一卷。明弘治《温州府志》卷一○有传。　潘柽诗，以影印文渊阁《四库全书·两宋名贤小集》为底本，连同新辑集外诗，合编为一卷。